|  |  |  |  |  |
| --- | --- | --- | --- | --- |
| Številka: | 43001-363/2021-01 |  | oznaka naročila: | D-91/21 G  |
| Datum: | 13.08.2021 |  | MFERAC: | 2431-21-001345/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izvedba ukrepov za zaščito pred padajočim kamenjem (zaledne/obcestne)R3-705/1432 Ruše–Puščava od km 5,771 do km 6,027 (Falske pečine)** |

**JN005523/2021-W01 - D-91/21; datum objave: 12.08.2021**

**Datum prejema: 12.08.2021   13:17**

**Vprašanje:**

spoštovani
V točki 3.1.3.3. četrti alineji se za vodjo del zahteva osebo ki je v zadnjih desetih letih pred rokom za oddajo ponudb je kot odgovorni vodja del, posameznih del ali gradbišča (nazivi po ZGO-1) oz. vodja gradnje ali vodja del (nazivi po GZ) na državni ali lokalni cesti vsaj enkrat vodil...
V naročilu JN004727/2021-B01 katere je razpisan in kateri vsebuje tudi praktično enake ukrepe zaščite pa piše "v zadnjih desetih (10) letih pred rokom za oddajo ponudb je vsaj enkrat vodil namestitev podajno lovilnih sistemov, energije vsaj 500 kJ, v skupni dolžini vsaj 200 m."

Torej v enem razpisu je striktno določeno, da morajo biti dela opravljena na državni ali lokalni cesti, na drugem pa so te reference lahko pridobljene tudi na drugi državni infrastrukturi, občinski cesti, železnici,..

Tovrstno zapiranje vrtičkov in "kupčkanje" po resorsih je nesprejemljivo. Kdor ima znanje bo dela izvedel na občinski cesti, državni cesti, avtocesti, železnici,... Zaporo ceste postavi koncesionar, varnost pa je na prvem mestu povsod in jo opredeljuje tudi dokumentacija.
Zahtevamo, da se omejitev "na državni ali lokalni cesti" briše iz tega in vseh nadaljnih podobnih razpisih. To je kot bi pridobil referenco za izgradnjo vijadukta na avtocesti in le ta nebi veljala na regionalni cesti.

Hvala in lp,

**Odgovor:**

Zakon o cestah (ZCes-1, UL RS 109/10, 36/14R – odl. US, 46/15 in 10/18) v 39. členu ureja delitev in kategorizacijo javnih cest. Glede na pomen za promet in povezovalne funkcije v prostoru se v skladu s tretjim odstavkom 39. člena ZCes-1 državne ceste kategorizirajo na avtoceste, hitre ceste, glavne ceste I. in II. reda, regionalne ceste I., II. in III. reda ter državne kolesarske poti, občinske ceste pa na lokalne ceste, javne poti ter občinske kolesarske poti. Javne ceste so lahko glede na sedmi odstavek 39. člena ZCes-1 namenjene uporabi za vse ali samo za določene vrste prometa (ceste, rezervirane za motorna vozila, ceste, rezervirane za promet kolesarjev, ali ceste, namenjene za druge vrste prometa).

Merila za kategorizacijo javnih cest v skladu s petim odstavkom 39. člena ZCes-1 določi vlada, ki je za ta namen sprejela Uredbo o merilih za kategorizacijo javnih cest (Uradni list RS, št. 49/97 in spremembe; v nadaljevanju: Uredba). Uredba v 3. členu določa posamezne kategorije državnih cest, v 4. členu pa opredeljuje kategorije občinskih cest. V skladu s prvim odstavkom 4. člena Uredbe so občinske ceste javne ceste, ki niso kategorizirane kot državne ceste. Kategorizirajo se na lokalne ceste (s skrajšano oznako »LC«), ki so namenjene povezovanju naselij v občini z naselji v sosednjih občinah, naselij ali delov naselij v občini med seboj in pomembne za navezovanje prometa na ceste enake ali višje kategorije, in na javne poti (s skrajšano oznako »JP«), ki so namenjene povezovanju naselij ali delov naselij v občini in ne izpolnjujejo predpisanih meril za lokalno cesto ali so namenjene samo določenim vrstam udeležencev v prometu (krajevne ceste in poti, vaške ceste in poti, poti za pešce, kolesarje, jezdece, gonjače in podobne).

Naročnik ne bo spreminjal razpisne dokumentacije.